Unionin tuomioistuimen tuomio (neljäs jaosto) 4.10.2012 – ED & F Man Alcohols

(asia C-669/11)

Unionin taloudellisten etujen suojaaminen – Asetus (EY, Euratom) N:o 2988/95 – Asiallinen soveltamisala – Unionin taloudellisten etujen vahingoittamisen käsite – Viininvalmistuksesta peräisin olevien interventioelinten hallussaan pitämien alkoholien myynti vientiin yksittäisillä tarjouskilpailuilla – Alkoholierien vienti unionin ulkopuolelle asetetun määräajan päättymisen jälkeen – Suoritusvakuuden menettäminen – Hallinnolliset toimenpiteet – Hallinnolliset seuraamukset – Asetus (EY) N:o 360/95 – Asetus (EY) N:o 1623/2000 – Lievemmän seuraamuksen taannehtiva soveltaminen

1. Euroopan unionin omat varat – Unionin taloudellisten etujen suojaamista koskeva asetus – Sääntöjenvastaisuuden käsite – Tarjouskilpailussa alkoholierät saanut toimija ei noudata velvollisuutta viedä kyseiset erät unionin ulkopuolelle vaaditussa määräajassa – Kuuluminen soveltamisalaan (Neuvoston asetuksen N:o 2988/95 1 artikla; komission asetus N:o 360/95) (ks. 35–38 kohta ja tuomiolauselman 1 kohta)

2. Euroopan unionin omat varat – Unionin taloudellisten etujen suojaamista koskeva asetus – Hallinnollisen seuraamuksen käsite – Viejän asettaman sellaisen suoritusvakuuden menettäminen kokonaan tai osittain, jolla varmistetaan, että se noudattaa määräajassa tapahtuvan viennin kaltaisia velvollisuuksiaan – Kuuluminen soveltamisalaan (Neuvoston asetuksen N:o 2988/95 5 artikla; komission asetuksen N:o 360/95 5 artiklan 5 kohta; komission asetuksen N:o 1623/2000 91 artiklan 12 kohta) (ks. 40, 41 ja 43 kohta sekä tuomiolauselman 2 kohta)

3. Maatalous – Yhteiset markkinajärjestelyt – Viini – Viininvalmistuksesta peräisin olevien alkoholien myynti unionin ulkopuolelle tapahtuvaan vientiin yksittäisillä tarjouskilpailuilla – Hallinnolliset seuraamukset, jos vienti ei tapahdu asetetussa määräajassa – Suoritusvakuuden menettäminen – Oikeudellinen perusta – Mahdottomuus määrätä seuraamusta yksin asetuksen N:o 2988/95 5 artiklan perusteella – Tarve perustaa se asetuksen N:o 360/95 5 artiklan 5 kohtaan (Neuvoston asetuksen N:o 2988/95 5 artikla; komission asetuksen N:o 360/95 5 artiklan 5 kohta) (ks. 46–49 kohta ja tuomiolauselman 3 kohta)

4. Maatalous – Yhteiset markkinajärjestelyt – Viini – Viininvalmistuksesta peräisin olevien alkoholien myynti unionin ulkopuolelle tapahtuvaan vientiin yksittäisillä tarjouskilpailuilla – Sääntöjenvastaisuus, josta voidaan määrätä seuraamus – Asetuksen N:o 2988/95 ja asetuksen N:o 1623/2000 säännösten mukaisten lievempien seuraamusten taannehtiva soveltaminen – Asetuksen N:o 360/95 soveltaminen pelkästään tiettyjä Brasiliaan tapahtuvia vientejä koskevana erityislakina (Neuvoston asetuksen N:o 2988/95 2 artiklan 2 kohta; komission asetuksen N:o 2220/85 23 artikla; komission asetuksen N:o 360/95 5 artiklan 5 kohta; komission asetuksen N:o 1623/2000 91 artiklan 2, 12, 13 ja 100 kohta) (ks. 53 ja 57–60 kohta sekä tuomiolauselman 4 kohta)

Aihe

Ennakkoratkaisupyyntö – Conseil d’État – Viininvalmistuksesta peräisin olevien interventioelinten hallussaan pitämien alkoholien myynnistä vientiin yksittäisillä tarjouskilpailuilla 22.2.1995 annetun komission asetuksen (EY) N:o 360/95 (EYVL L 41, s. 14) 5 artiklan 5 kohdan, viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25.7.2000 annetun komission asetuksen (EY) N:o 1623/2000 (EYVL L 194, s. 45) 91 artiklan 12 kohdan, Euroopan yhteisöjen taloudellisten etujen suojaamisesta 18.12.1995 annetun neuvoston asetuksen (EY, Euratom) N:o 2988/95 (EYVL L 312, s. 1) 1 artiklan sekä neuvoston asetuksen (ETY) N:o 822/87 35, 36 ja 39 artiklassa tarkoitetuilla tislauksilla saatujen ja interventioelinten hallussaan pitämien alkoholien myyntiä koskevista yksityiskohtaisista säännöistä 12.2.1993 annetun komission asetuksen (ETY) N:o 377/93 (EYVL L 43, s. 6) ja maataloustuotteiden vakuusjärjestelmän soveltamista koskevien yhteisten yksityiskohtaisten sääntöjen vahvistamisesta 22.7.1985 annetun komission asetuksen (ETY) N:o 2220/85 (EYVL L 205, s. 5) säännösten tulkinta – Viininvalmistuksesta peräisin olevien interventioelinten hallussaan pitämien alkoholien myynti vientiin yksittäisillä tarjouskilpailuilla polttoainealalla tapahtuvaa lopullista käyttöä varten – Tarjouskilpailun voittaja on ylittänyt viennille asetetun määräajan – Hallinnolliset seuraamukset tai muunlaiset toimenpiteet – Laiminlyönti, josta aiheutuu tai voi aiheutua vahinkoa unionin talousarviolle

Ratkaisu

1) Se, että toimija ei ole noudattanut alkoholimäärien, jotka se on saanut Euroopan komission järjestämässä tarjouskilpailumenettelyssä, jollaisesta säädetään viininvalmistuksesta peräisin olevien interventioelinten hallussaan pitämien alkoholien myynnistä vientiin yksittäisillä tarjouskilpailuilla 22.2.1995 annetussa komission asetuksessa (EY) N:o 360/95, viennin määräaikaa, on Euroopan yhteisöjen taloudellisten etujen suojaamisesta 18.12.1995 annetun neuvoston asetuksen (EY, Euratom) N:o 2988/95 1 artiklassa tarkoitettu väärinkäytös.

2) Asetuksen N:o 360/95 5 artiklan 5 kohdassa tarkoitetun suoritusvakuuden tai viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25.7.2000 annetun komission asetuksen (EY) N:o 1623/2000 91 artiklan 12 kohdassa säädetyn vakuuden, jonka tarkoituksena on varmistaa vienti asetetussa määräajassa, menettäminen kokonaan tai osittain, kuuluu asetuksen N:o 2988/95 5 artiklassa tarkoitetun hallinnollisen seuraamuksen käsitteen alaan.

3) Pääasiassa kyseessä olevan kaltaisissa olosuhteissa asetuksen N:o 360/95 5 artiklan 5 kohta on tarvittava oikeusperusta sen seuraamuksen määräämiseksi, joka muodostuu suoritusvakuuden menettämisestä kokonaan tai osittain.